Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 603/14/8811	Trebišov, 25.9.2014
EEČ : 2-69-521-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si po dlhší čas z nedbanlivosti neplní vyživovaciu povinnosť, ktorá mu vyplýva zo zákona o rodine a bolo mu to stanovené rozsudkom Okresného súdu  XXXXX XXXXX zo dňa 16.12.2005, ktorý nadobudol právoplatnosť dňa 18.12.2005, a to v mieste bydliska, ako aj inde prispievať na výživu XXXXX sumou 21,41 € (645,- Sk) mesačne vždy do 25. dňa toho ktorého mesiaca vopred k rukám XXXXX čím mu vznikol dlh na bežnom výživnom od 01.12.2005 až doposiaľ  vo výške 1.690,23 €, 

lebo zanikla trestnosť činu

Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície, 1. oddelenia vyšetrovania XXXXX pod sp. zn. XXXXX  zo dňa 15.06.2007 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b/ Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86  ods. 1 písm. a/ Tr. zákona o účinnej ľútosti a dlh na bežnom výživnom za obdobie od 01.12.2005 doposiaľ  vo výške 1.690,23 €, uhradil k rukám XXXXX - XXXXX ktorú splnomocnila k zastupovaniu v predmetnej trestnej veci, keďže matka dieťaťa je zamestnaná v Anglicku  peňažnými poštovými poukazmi.

Uvedenú skutočnosť potvrdila vo svojej výpovedi dňa 08.09.2014 XXXXX, v ktorej uviedla, že dlh na bežnom výživnom za žalované obdobie považuje za uhradený, vrátane mesiaca september 2014.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka